Source: http://armatradegrp.sk/zaciname-stavat?page=7
Timestamp: 2020-08-06 13:37:21+00:00

Document:
Ako mohlo dôjsť k nezákonnému preklasifikovaniu pozemku
Dobrý deň prajem, chcel by som ísť stavať dom u rodičov v záhrade. Na obecnom úrade mi povedali, že nemôžem tam mať rodinný dom, pretože parcela je vedená ako občianska vybavenosť. A to sme nikto nevedeli, pretože bola vedená ako záhrada až do roku 2009. Môže obec bez informovania majiteľa pozemku a bez jeho súhlasu preklasifikovať parcelu? Podľa akého zákona má nato právo znehodnotiť môj pozemok? Pokiaľ viem, tak cez všeobecné záväzné nariadenie nemôže obec môj pozemok- súkromné vlastníctvo vyvlastniť a znehodnotiť. A on ho znehodnotil. To sa môže robiť len pri stavbách ako sú diaľnice a je to v záujme štátu. Ďakujem za skorú odpoveď.Zaradenie otázky: Začíname stavať
Trpieť trativod?
Dobrý deň, naši rodičia začínajú stavať rodinný dom. Nakoľko na ich ulici nie je kanalizácia, na katastri majú v liste vlastníctva zapísanú ťarchu "Vecné bremeno: spočívajúce v práve strpieť vedenie kanalizácie odpadových vôd cez pozemok registra XXX a v práve strpieť vstup na tento pozemok v prípade technických opráv a údržby na uvedenej kanalizácii odpadových vôd a to v prospech vlastníka rodinného domu súpisné číslo XXX postaveného na pozemku XXX parcelné číslo XXX." Rodičia však tvrdia, že cez ich pozemok ide funkčný susedov trativod (na splašky, nie dažďovú vodu) a oni ho musia trpieť. Chcem sa spýtať, je možné aby v súčasnosti bol povolený trativod na splašky a odpad a bol braný ako ťarcha, ktorú musia trpieť? Za odpoveď ďakujem. FloriánZaradenie otázky: Začíname stavať
Aký typ zakladania stavby bude nutný?
Dobrý deň, hľadáme stavebný pozemok, kde by sme chceli stavať rodinný dom. Naskytla sa nám možnosť kúpy rovinatého pozemku v areáli, kde prebiehala ťažba štrku. Ide teda o štrkové podložie, navyše v blízkosti cca 40 m od pozemku je hladina jazera, ktoré vzniklo v bagrovisku. Hladina je cca 150cm po úrovňou pozemku. Ako toto ovplyvní výber zakladania stavby a ako je treba rátať s predražením stavby? Prípadne, je možné použiť zakladanie klasicky – pásmi, alebo je treba základovú dosku či pilóty? Druh stavby ešte nie je určený, ale bude to buď bungalov alebo najviac 2-podlažný dom, no v obidvoch prípadoch bez podpivničenia. Ďakujem. Zaradenie otázky: Začíname stavať
Obštrukcie stavebného úradu?
Pozemok sme geometrickým plánom vyčlenili na viac pozemkov. Mám právoplatné územné rozhodnutie na stavbu viacerých rodinných domov, je v súlade s územným plánom. Máme právoplatné rozhodnutie na realizáciu vodovodnej a kanalizačnej siete, ktorú sme aj realizovali. Robili sme v rámci tohto projektu aj prekládku na odstránenie vzdušného elektrického vedenia, na ktoré takisto sme mali právoplatné stavebné povolenie z tohoto istého stavebného úradu. Stavebný úrad v Nových Zámkoch sa vo vzťahu k našim potenciálnym zákazníkom prezentuje vyjadreniami, že im nevydá stavebné povolenie. My v tomto zmysle - zo zdrojov, ktoré máme - sa neposúvame ďalej. Prosím, poraďte nám ako ďalej postupovať, aby nám stavebný úrad / možno ovplyvnený našou konkurenciou/ nerobil straty. Hmm, myslím, že je to aj ľudský faktor, ale ako by sme sa mohli s manželom brániť v tomto zmysle? Ďakujem za odpoveď. Soňa Rajčanová, Nové Zámky
Ako správne zložiť podlahu?
Dobrý deň, mal by som otázku ako správne zložiť podlahu, nakoľko každý nám radí inak. Ide o podlahu na prízemí bungalovu - novostavba. Máme cca 15 cm na podlahu. Koľko použiť izolácie a koľko poteru a treba aj kari rohož? Anhydrit vraj môže ísť v menšej vrstve, bude tam aj podlahovka. Moja prestava by bola na hydroizolačnú fóliu položiť styrodu 5 cm, podlahový polystyrén 5 cm, 5 cm odrazová fólia podlahové kúrenie, anhydrid poter 5 cm. Poprosím o najlepšie riešenie. Ďakujem Zaradenie otázky: Začíname stavať
Ako realizovať výmenu starých podláh v byte?
Dobrý deň, kúpila som starý byt v panelovom dome. V dvoch izbách je drevená podlaha prilepená smolou o nejakú izoločanú vrstvu a pod ňou je štrk. Rada by som túto podlahu vymenila za laminátovú. Prosím, ako mám postupovať pri rekonštrukcii? Mám odstrániť štrk alebo je vhodné ho tam nechať, resp. vymeniť? Aké sú ďalšie kroky, aby nová podlaha vydržala? Neviem, čo mám pod ňu umiestniť, aby sa podlaha vyrovnala a nezačali vlhnúť steny, atď. Snažím sa o nie veľmi drahé riešenie. P.S: V jednej izbe som ešte neodstránila originálnu drevenú podlahu. Je lepsie ju tam ponechať a laminátovú podlahu umiestniť len na ňu? Dakujem za pomoc.Zaradenie otázky: Začíname stavať
Pozemok určený na občiansku vybavenosť. Čo to znamená?
Zaujímam sa o kúpu pozemku. Našiel som jeden vhodný, ktorý je momentálne v katastri zapísaný ako záhrada. Podľa územného plánu je pozemok vedený ako pozemok pre občiansku vybavenosť. Ospravedlňte moju nevedomosť, ale je takýto pozemok stavebný, alebo sa bude musieť ešte vykupovať? Čo znamená pojem "pre občiansku vybavenosť". Vopred vďaka Matúš. Zaradenie otázky: Začíname stavať
Potrebuje zabetónovaný altánok ohlášku?
Dobrý deň. Je potrebné ohlásenie malej stavby, ak ide o prístrešok, ktorý je postavený na dvoch drevených rohoch, ktoré stoja na kovových stojkách? Jedna strana prístrešku je opretá o dom a druhá, odkiaľ vychádza aj strecha, ide zo zadného stavu. Rozmery altánku sú 4 x 4m. Kovové stojky sú zabetónované, čiže je zabetónovaný aj celý spodok prístrešku a vedľa altánku sú dobetónované ešte dva bežné metre, čiže betónový spodok ma rozmery 4 x 6 metrov. Ďakujem.Zaradenie otázky: Začíname stavať
Môže horná terasa hraničiť so susedom?
Môže horná terasa (balkón) vo výške 250 cm hraničiť svojou šírkou so susedovým pozemkom? Ak nie, v akej vzdialenosti môže byť od suseda? Ďakujem.Zaradenie otázky: Začíname stavať
Ako dlho trvá zmena územného plánu?
Dobrý deň, v obci máme pozemok, ktorý je vedený (v katastri) ako zastavané plochy a nádvoria. V minulosti tam stál dom, ktorý bývalí majitelia odstránili. Obec si ho bez vedomia vlastníkov v územnom pláne zmenila na plánované plochy citujem: areály a zariadenia verejnej nekomerčnej vybavenosti. (sociálna infraštruktúra) Chcem sa opýtať či mohli použiť tento postup na zmenu, a tým znemožniť postaviť na pozemku rodinný dom. Alebo či je možné vrátiť pozemok do pôvodného stavu na zasadnutí obecného zastupiteľstva po podanej žiadosti na zmenu, ktorú sme dali na obecný úrad. Koľko môže takýto proces na vrátenie do pôvodného stavu trvať? Sú niake zákonom určené lehoty? Ďakujem. Zaradenie otázky: Začíname stavať
Záhradná chatka na pätkách so stavebným povolením?
Dobrý deň. Plánujeme stavať drevenú montovanú záhradnú chatku rozlohou 4x4 m s podkrovím, elektrinou a bez vody. Bude stáť na betónových pätkách. Firma, ktorá ju bude montovať, nerobí projektovú dokumentáciu. Na stavebnom úrade nám bolo povedané, že potrebujeme stavebné povolenie a aj projektovú dokumentáciu. Nevieme či takáto stavba patrí medzi drobné stavby a či je vôbec potrebné stavebné povolenie. Stavba sa bude realizovať v záhradkárskej oblasti na vlastnom pozemku.Zaradenie otázky: Začíname stavať
Ako uskutočniť zmenu vykurovania pre stavebne povolenie?
V projektovej dokumentácii máme naprojektované vykurovanie na plyn (plynový kotol). Už som vo fáze vybavovania vyjadrení pre stavebné povolenie, avšak v danej lokalite plyn ešte nie je. Chceli by sme preto vymeniť plynový kotol za kotol na vykurovanie drevom - (iba pre účely stavebného povolenia, nakoľko v blízkej budúcnosti plyn bude a reálne chceme vykurovať plynom). Čo je potrebné zmeniť, resp. priložiť do projektovej dokumentácie alebo k žiadosti o stavebné povolenie pre takúto zmenu? Ďakujem.Zaradenie otázky: Začíname stavať
Odvolanie voči rozhodnutiu stavebného úradu
Prajem pekný deň. Požiadali sme stavebný úrad o zmenu účelu využitia priestoru. Jedná sa o zmenu spôsobu užívania časti stavby, resp. priestoru jednej miestností umiestnenej na 1.NP, – kolaudovaná ako predajňa, so zmenou na reštauračné a pohostinné služby . -	požadovaná zmena spôsobu užívania časti stavby je v súlade so schváleným Územným plánom mesta -	prístupové komunikácie, spevnené plochy, parkoviská, vjazd a výjazd sú pre danú zmenu účelu v súlade s STN 736110 (Projektovanie miestnych komunikácií), t.j. Služby a obchodné zariadenie – bez požiadavky zmeny. -	doložili sme stanoviska požiarnikov, hygienikov, kolaudačné rozhodnutie, vlastnícke doklady, výkresovú časť – zmenu, atd . -	Rozhodnutie Mesta : Mesto ako príslušný stavebný úrad podľa § 117 zák. č. 50/1976 Zb. o územnom plánovani a stavebnom poriadku (stavebný' zákon) v znení neskorších predpisov, na základe návrhu navrhovateľa zo dňa 25.06.2014, po preskúmaní návrhu, podľa § 81b stavebného zákona zamieta návrh navrhovateľa: v zastúpení konatel'kou ..xy na povolenie zmeny v užívani časti stavby Polyfunkčný objekt súp, č...... na parc.č. , k.ú, ...., Predajňa na 1. NP na Reštauračné a pohostinné služby z dôvodu nezabezpečenia pokojného bývania pre ľudí bývajúcich v okolitých rodinných domoch a bytových domoch; nezabezpečenia prístupu vozidiel na zásobovanie a priestor na státie vozidiel pri nakladaní a vykladaní; nezabezpečenia rozptylovej plochy pre plynulý a bezpečný prístup i odchod a rozptyl osôb; nezabezpečenia prepočítaného počtu odstavných a parkovacích stojísk tak, aby nerušili bývanie a pokoj v okolí a kolaudačné konanie o zmene v užívaní stavby zastavuje. Odôvodnenie Mesto ..... prevzalo dňa 25.06.2014 od navrhovateľa: v zastúpení konateľkou návrh zo dňa 25.06.2014 o povolenie zmeny v užívani časti stavby .....Predajňa na l. NP na Reštauračné a pohostinné služby. Uvedeným dňom bolo začaté kolaudačné konanie o zmene v užívaní stavby. Stavebný úrad posúdil návrh podľa § 76 až § 85 stavebného zákona. Po posúdení návrhu stavebný úrad zistil, že predloženými dokladmi k navrhovanej zmene v užívani stavby nie je zabezpečené pokojné bývanie pre ľudí bývajúcich v okolitých rodinných domoch a bytových domoch; prístup vozidiel na zásobovanie a priestor na státie vozidiel pri nakladaní a vykladaní; Rozptylová plocha pre plynulý a bezpečný prístup i odchod a rozptyl osôb; prepočítaný počet odstavných a parkovacích stojísk tak, aby nerušili bývanie a pokoj v okolí. Na základe vyššie uvedených skutočností stavebný úrad zamietol návrh na zmenu v užívani stavby a kolaudačné konanie o zmene v užívaní stavby zastavil Poučenie Podľa § 53 a § 54 zákona Č. 71/1967 Zb. o správnom konani v znení neskorších predpisov proti tomuto rozhodnutiu môžu účastníci konania podať odvolanie v lehote 15 dní odo dňa doručenia na Mesto ...., Mestský úrad, ....... Toto rozhodnutie je preskúmateľné súdom až po vyčerpaní všetkých riadnych opravných prostriedkov. Prosím o radu, postup, resp. formuláciu odvolania voči rozhodnutiu stavebného úradu. Chcem podotknúť, že v okolí je niekoľko reštauračných zariadení, ktoré sú povolené dokonca aj s vonkajšími terasami a bez vlastných prístupových či zásobovacích komunikácií, bez vlastných parkovísk. Ďakujem pekne za radu. Peter Stanko Zaradenie otázky: Začíname stavať
Ohlásiť zastrešenie terasy stavebnému úradu?
Dobrý deň. Máme starší gazdovský rodinný dom. Chceme k nemu pripojiť zastrešenie malej terasy do 3x5m a výškou do 3 m, jedna strana bude pripojená k domu a druhá bude mať 3 hranoly. Zakryté lexanom. Zastrešenie bude pri vchode do domu, terasa nie je vyvýšená, len vydláždená časť pred vstupom do domu. Je potrebné zastrešenie ohlasovať stavebnému úradu/obci? Ďakujem.Zaradenie otázky: Začíname stavať

References: § 117
 § 81
 § 76
 § 85
 § 53
 § 54